wickkiey/tamil-wikipedia-chunked huggingface dataset:
# திபெத்திய நரி

## நடத்தை மற்றும் சூழலியல்

### நோய் தாக்கம்

சீனாவின் சிச்சுவான் மாகாணத்தின் செர்க்சு கவுண்டியில் காணப்படும் திபெத்திய நரிகள் *எச்சினோகாக்கசு* நோயால் பெரிதும் பாதிக்கப்பட்டுள்ளன. அதே நேரத்தில் மேற்கு சிச்சுவானில் உள்ள நரிகள் பல்லீறு நீர்க்குமிழ் நோய் காரணியின் புரவலன்கள் ஆகும்.
# தி. தேவநாதன் யாதவ்

**தி. தேவநாதன் யாதவ்** (Dhevanathan Yadav T) ஓர் இந்திய அரசியல்வாதி ஆவார். *யாதவ மகாசபையின்* தேசியத் தலைவராகவும், *இந்திய மக்கள் கல்வி முன்னேற்றக் கழக* நிறுவனத் தலைவராகவும் உள்ளார்.
பல்வேறு விளையாட்டு அமைப்புகளிலும் பொறுப்பாளராக உள்ளார். 2016-ம் ஆண்டு தேர்தலில் இராமநாதபுரம் மாவட்டம், திருவாடானை சட்டமன்றத் தொகுதியில் பாரதிய சனதா கட்சி கூட்டணியில் போட்டியிட்டார். 2024 பாராளுமறைத் தேர்தலில் சிவகங்கை மக்களவைத் தொகுதி வேட்பாளராக பாரதிய சனதா கட்சி தேர்வு செய்தது.
இவர் விண் தொலைக்காட்சி நிறுவனரும் ஆவார்.
# டெட்ராகுளோரோ அலுமினேட்டு

**டெட்ராகுளோரோ அலுமினேட்டு** (*Tetrachloroaluminate*) என்பது [AlCl<sub>4</sub>]<sup>−</sup> என்ற மூலக்கூற்று வாய்பாடால் அடையாளப்படுத்தப்படும் ஓர் எதிர்மின் அயனியாகும். அலுமினியமும் குளோரினும் சேர்ந்து இந்த அயனி உருவாகிறது. அயனி நான்முகி வடிவத்தில் காணப்படுகிறது. கார்பன் டெட்ராகுளோரைடு போலவே காணப்படும் இதன் அமைப்பில் கார்பனுக்குப் பதிலாக அலுமினியம் இடம்பெற்றுள்ளது. சில டெட்ராகுளோரோ அலுமினேட்டுகள் கரிமக் கரைப்பான்களில் கரையக்கூடியவையாகும். ஓர் அயனி நீர் அல்லாத கரைசலை உருவாக்கி, மின்கலங்களுக்கான மின்பகுளி கூறுகளாக அவை பொருத்துகின்றன. உதாரணமாக, இலித்தியம் மின்கலன்களில் இலித்தியம் டெட்ராகுளோரோ அலுமினேட்டு பயன்படுத்தப்படுகிறது.
# டெட்ராகுளோரோ அலுமினேட்டு

## உருவாக்கம்

அலுமினியம் குளோரைடு வினையூக்கியாகப் பயன்படுத்தப்படும்போது, பீரீடல்-கிராஃப்ட்சு வினைகளில் டெட்ராகுளோரோ அலுமினேட்டு அயனிகள் இடைநிலைகளாக உருவாகின்றன. பிரீடல் -கிராஃப்ட்சு ஆல்க்கைலேற்ற நிகழ்வில் வினையை பின்வருமாறு மூன்று படிகளாகப் பிரிக்கலாம்:
# உலு லங்காட் மக்களவைத் தொகுதி

**உலு லங்காட் மக்களவைத் தொகுதி** (மலாய்: *Kawasan Persekutuan Hulu Langat*; ஆங்கிலம்: *Hulu Langat Federal Constituency*; சீனம்: 乌鲁冷岳联邦选区) என்பது மலேசியா, சிலாங்கூர், உலு லங்காட்மாவட்டத்தில் அமைந்துள்ள ஒரு மக்களவைத் தொகுதி (**P101**) ஆகும்.  
உலு லங்காட் மக்களவைத் தொகுதி 1974-ஆம் ஆண்டில் உருவாக்கப்பட்டது. உலு லங்காட் மக்களவைத் தொகுதியில் 1974-ஆம் ஆண்டில் அதன் முதலாவது மக்களவைப் பொதுத் தேர்தல் நடைபெற்றது. பின்னர், இறுதியாக 2022-ஆம் ஆண்டில் பொதுத் தேர்தல் நடைபெற்றது.  
அத்துடன் 1974-ஆம் ஆண்டில் இருந்து அம்பாங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# உலு லங்காட் மக்களவைத் தொகுதி

## உலு லங்காட் மாவட்டம்

உலு லங்காட் மாவட்டம் சிலாங்கூர் மாநிலத்தின் ஐந்தாவது பெரிய மாவட்டம்; நெகிரி செம்பிலான்; சிலாங்கூர் மாநிலங்களுக்கும் இடையில் தென்கிழக்கு மூலையில் அமைந்துள்ள மாவட்டமாகும்.  
இந்த மாவட்டம் நகர்ப்புறம் மற்றும் கிராமப்புறக் குடியேற்றங்களின் கலவையாகக் காணப்படுகின்றது. பெரும்பான்மையான மக்கள் கோலாலம்பூருக்கு அருகிலுள்ள நகரங்களில் குடியேறுகின்றனர். செராஸ், அம்பாங் போன்ற மக்கள் தொகை மையங்கள் பெருநகரப் பகுதிகளின் புறநகர்ப் பகுதிகளாக மாறி வருகின்றன.
# உலு லங்காட் மக்களவைத் தொகுதி

## உலு லங்காட் மாவட்டம்

### உலு லங்காட் மாவட்டத்தின் முக்கிம்கள்

- உலு லங்காட்
- அம்பாங்
- செராஸ்
- உலு செமினி
- காஜாங்
- செமினி
- பெரானாங்
# உலு லங்காட் மக்களவைத் தொகுதி

## உலு லங்காட் மக்களவைத் தொகுதி

| உலு லங்காட் மக்களவைத் தொகுதியின் உறுப்பினர்கள்
(2004 - 2023) |  |  |  |
| --- | --- | --- | --- |
| 4-ஆவது | P078 | 1974–1978 | லீ சியோக் இயூ
(Lee Siok Yew) |
| 5-ஆவது | 1978–1982 | ரோஸ்மேரி சோ போ கெங்
(Rosemary Chow Poh Kheng) |  |
| 6-ஆவது | 1982–1986 |  |  |
| 7-ஆவது | P089 | 1986–1990 | Lee Kim Sai
(லீ கிம் சாய்) |
| 8-ஆவது | 1990–1995 |  |  |
| 9-ஆவது | P093 | 1995–1999 | பத்ருல் இசாம் அப்துல் அசீஸ்
(Badrul Hisham Abdul Aziz) |
| 10-ஆவது |  |  |  |
| 11-ஆவது | P101 | 2004–2008 | மார்க்கிமன் கோபிரான்
(Markiman Kobiran) |
| 12-ஆவது | 2008–2013 | செ ரோசாலி செ மாட்
(Che Rosli Che Mat) |  |
| 13-ஆவது | 2013–2018 |  |  |
| 14-ஆவது | 2018–2022 | அசானுதீன் முகமது யூனுஸ்
(Hasanuddin Mohd Yunus) |  |
| 15-ஆவது | 2022–தற்போது | முகமது சானி அம்சான்
(Mohd Sany Hamzan) | } |
# உலு லங்காட் மக்களவைத் தொகுதி

## உலு லங்காட் மக்களவை தேர்தல் முடிவுகள்

| பொது | வாக்குகள் | % | ∆% |
| --- | --- | --- | --- |
| பதிவு பெற்ற வாக்காளர்கள்
(*Registered Electors*) | **166,902** | - | - |
| வாக்களித்தவர்கள்
(*Turnout*) | **138,339** | **82.89%** | 5.22 |
| செல்லுபடி வாக்குகள்
(*Total Valid Votes*) | **136,786** | **100.00%** | - |
| கிடைக்காத அஞ்சல் வாக்குகள்
(*Unreturned Ballots*) | **339** | - | - |
| செல்லாத வாக்குகள்
(*Total Rejected Ballots*) | **1,214** | - | - |
| பெரும்பான்மை
(*Majority*) | **14,896** | **10.89%** | 17.92 |
| வெற்றி பெற்ற கட்சி: | **பாக்காத்தான்** |  |  |
| <small>சான்றுகள்: மலேசிய தேர்தல் ஆணையம்</small> | } |  |  |
# உலு லங்காட் மக்களவைத் தொகுதி

## உலு லங்காட் மக்களவை வேட்பாளர் விவரங்கள்

**மலேசியப் பொதுத் தேர்தல் 2022 (உலு லங்காட் தொகுதி)**  
| சின்னம் | வேட்பாளர் | கட்சி | வாக்குப்பதிவு | % | ∆% |
| --- | --- | --- | --- | --- | --- |
| **முகமது சானி அம்சான்**
(Mohd Sany Hamzan) | **பாக்காத்தான்** (PH) | 58,382 | 42.68% | -12.85 |  |
| முகமது ரட்சி அப்துல் லத்தீப்
(Mohd Radzi Abd Latif) | பெரிக்காத்தான் (PN) | 43,486 | 31.79% | +31.79 |  |
| ஜொகான் அப்துல் அசீஸ்
(Johan Abd Aziz) | பாரிசான் (BN) | 32,570 | 23.81% | -2.90 |  |
| மார்க்கிமன் கோபிரான்
(Markiman Kobiran) | உள்நாட்டு போராளிகள் கட்சி (PEJUANG) | 1,655 | 1.21% | +1.21 |  |
| அப்துல் ரகுமான் ஜாபர்
(Abdul Rahman Jaafar) | சபா பாரம்பரிய கட்சி
(Sabah Heritage Party) | 370 | 0.27% | +0.27 |  |
| முகம்மது நோர்தீன் அகமது முசுதபா
(Mohamed Noortheen Ahamed Mustafa) | சுயேச்சை | 326 | 0.24% | +0.24 | } |
# ராஜா கஜ்

**ராஜா கஜ்** (*Raja Gaj*) (1936&#x2D;) நேபாளத்திலுள்ள<nowiki/>பர்தியா தேசியப் பூங்காவில் வாழ்ந்த ஒரு பெரிய ஆசிய யானையாகும். நவீன காலத்தின் மிகப்பெரிய ஆசிய ஆண் யானைகளில் ஒன்றாகக் கருதப்படும் இது, சராசரியான ஆசிய யானையை விட இரண்டு அடி உயரம் கொண்டது. இது டிசம்பர் 2007 இல் தென்மேற்கு நேபாளத்தில் உள்ள தனது வாழ்விடத்திலிருந்து காணாமல் போனது. மீண்டும் ஒருபோதும் கண்டறியப்படவில்லை. காணாமல் போன நேரத்தில் யானைக்கு 70 வயது இருக்கும் என்று மதிப்பிடப்பட்டது.  
ராஜா கஜ் தனது அளவு மற்றும் விசித்திரமான குவிந்துள்ள தலை காரணமாக அறிவியல் ஆய்வுகளுக்கு உட்பட்டிருந்தது. இது மாமூத்<nowiki/>மற்றும் இசுடெகோடான்ட் போன்ற அழிந்துபோன இனங்களுக்கு மரபணு பின்னடைவாக இருக்கலாம் என்று சிலர் யோசிக்க வழிவகுத்தது. இருப்பினும், டி. என். ஏ. சோதனை பின்னர் அது ஒரு "வழக்கமான" ஆசிய யானை என்பதை உறுதிப்படுத்தியது. ஆனாலும், பெரிய ஆண் யானையான இது பர்தியா தேசிய பூங்காவின் முக்கிய ஈர்ப்பாக இருந்தது.[1]
# எக்கோ (யானை)

**எக்கோ** (*Echo*) என்பது ஓர் ஆப்பிரிக்கப் புதர் யானையாகும். பெண்யானையான இது 1973 ஆம் ஆண்டு தொடங்கி 30 ஆண்டுகளுக்கும் மேலாக விலங்கின நடத்தையியல் நிபுணர் சிந்தியா மோஸ் என்பவரால் ஆய்வு செய்யப்பட்டது மேலும் பல புத்தகங்கள் மற்றும் திரைப்படங்களின் பொருளாகவும் இருந்தது. நிலத்தில் வாழும் பாலூட்டி பற்றிய மிக நீண்ட ஆய்வான அம்போசேலி யானை ஆராய்ச்சி திட்டத்தின் முதல் பொருளாக இந்த யானை இருந்தது. இது யானைகளின் வாழ்க்கைச் சுழற்சிகள், தகவல் தொடர்பு முறைகள், உணர்ச்சி வாழ்க்கை மற்றும் கன்றுகளின் கூட்டுப் பராமரிப்பு உள்ளிட்டவற்றைப் புரிந்துகொள்ள எக்கோ மற்றும் அதன் குடும்பத்தைப் பற்றிய ஆய்வு குறிப்பிடத்தக்க பங்களிப்பை வழங்கியது.  
எக்கோ மே 3,2009 அன்று தனது 63 அல்லது 64 வயதில் இறந்தது. பொது ஒளிபரப்புச் சேவை மற்றும் பிபிசி ஆகியவற்றின் பல ஆவணப்படங்களுக்கு எக்கோ ஒரு கருப்பொருளாக இருந்தது. சிந்தியா மோஸ் எக்கோவைப் பற்றியும் அதன் குடும்பத்தைப் பற்றியும் பல புத்தகங்களை எழுதியுள்ளார்.
# சுரபி (தொலைக்காட்சித் தொடர்)

**சுரபி** (*Surabhi)* என்பது ரேணுகா சகானே மற்றும் சித்தார்த் கக் ஆகியோரால் தொகுத்து வழங்கப்பட்ட ஒரு இந்தியக் கலாச்சாரப் பத்திரிகை நிகழ்ச்சியாகும். இது 1990 முதல் 2001 வரை 1991 இல் ஒரு வருட இடைவெளியுடன் ஒளிபரப்பப்பட்டது. இது ஆரம்பத்தில் தூர்தர்ஷனில் ஒளிபரப்பப்பட்டது. பின்னர் ஸ்டார் பிளஸ் தொலைக்காட்சியில் ஞாயிற்றுக்கிழமை காலை நேரத்திற்கு மாற்றப்பட்டது. காக்கின் மும்பையைச் சேர்ந்த *சினிமா விஷன் இந்தியா* என்றா தயாரிப்பு நிறுவனம் இந்தியக் கலாச்சாரத்தை அடிப்படையாகக் கொண்டு இந்நிகழ்ச்சியைத் தயாரித்தது. இந்த நிகழ்ச்சி இந்தியாவின் மிக நீண்ட காலமாக ஒளிபரப்பப்பட்ட கலாச்சாரத் தொடராகும். மேலும் இந்தியத் தொலைக்காட்சி வரலாற்றில் அதுவரை இல்லாத அளவுக்கு மிகப்பெரிய அளவிலான பார்வையாளர்களைப் பெற்றதற்காக லிம்கா சாதனைகள் புத்தகத்தில் இடம்பெற்றுள்ளது.
# சுரபி (தொலைக்காட்சித் தொடர்)

## வரலாறு

இந்நிகழ்ச்சிக்கான தலைப்பு இசையை இந்திய இசையமைப்பாளரும் பாரம்பரிய வயலின் கலைஞருமான எல். சுப்பிரமணியம் இசையமைத்தார். இந்திய கூட்டுறவு பால் நிறுவனமான அமுல் நீண்ட காலமாக இதற்கு நிதியுதவி அளித்தது. மேலும் இந்த நிகழ்ச்சிக்கு *அமுல் சுரபி* என்றும் பெயரிடப்பட்டது.  
பார்வையாளர்களின் பங்கேற்புக்காக வாராந்திர வினாடி வினா நடத்தப்பட்டதும் இதன் பிரபலத்திற்கு ஒரு காரணமாகும். அந்த நேரத்தில், செல்லிடத் தொலைபேசி மற்றும் இணையம் இந்தியாவில் பரவலாக இல்லை. பார்வையாளர்கள் 15 பைசா அஞ்சலட்டையை பயன்படுத்தி தங்கள் பதில்களை அனுப்புவார்கள். லிம்கா சாதனைகள் புத்தகத்தின் கூற்றுப்படி, ஒரே வாரத்தில் 14 லட்சத்திற்கும் அதிகமான கடிதங்கள் என்ற அளவில் இந்த நிகழ்ச்சி இந்திய தொலைக்காட்சி வரலாற்றில் மிக உயர்ந்த ஆவணப்படுத்தப்பட்ட பதிலைப் பெற்றது. இத்தகைய போட்டிகளில் பங்கேற்பதற்காக தலா 2 ரூபாய் விலையில் "போட்டி அஞ்சலட்டைகள்" என்று அழைக்கப்படும் வெவ்வேறு வகை அஞ்சலட்டைகளை வெளியிட இந்திய அஞ்சல் துறை கட்டாயப்படுத்தப்பட்டது.  
1990களில், *சுரபி* ஒரு முக்கிய நிகழ்ச்சியாக மாறியது. மேலும் “இந்தியக் கலாச்சாரத்தின் நீளத்தையும் அகலத்தையும் பிரதிபலிக்கும் சிறந்த தொலைக்காட்சி நிகழ்ச்சிகளில் ஒன்று” என்று அறியப்படுகிறது. அதைத் தொடர்ந்து, போர்ட் அறக்கட்டளையின் உதவியுடன் சுரபி அறக்கட்டளையை கக் நிறுவி கலாச்சாரக் கலைப்பொருட்களைப் பாதுகாக்கும் திட்டத்தைத் தொடங்கினார்.
# சுரபி (தொலைக்காட்சித் தொடர்)

## இதனையும் காண்க

- சத்யமேவ ஜெயதே
# லாரன்சு வோங்

**லாரன்சு வோங் சியுன் த்சாய்** (*Lawrence Wong Shyun Tsai*, பிறப்பு: 18 திசம்பர் 1972) சிங்கப்பூர் அரசியல்வாதியும், பொருளியலாளரும், மே 2024 முதல் சிங்கப்பூரின் பிரதமரும், 2021 முதல் அந்நாட்டின் நிதி அமைச்சரும் ஆவார். இவர் சிங்கப்பூரின் நாடாளுமன்ற உறுப்பினராக 2011 முதல் இருந்து வருகிறார். 2025 சிங்கப்பூர் பொதுத்தேர்தலில் இவர் தலைமையிலான மக்கள் செயல் கட்சி பெரும்பான்மையான தொகுதிகளில் வென்று மீண்டும் ஆட்சி அமைத்தது.  
அரசியலில் நுழைவதற்கு முன்பு, வோங் வணிக, தொழில்துறை அமைச்சகம், நிதி அமைச்சகம், சுகாதார அமைச்சகம் ஆகியவற்றில் பணியாற்றினார். 2005-2008 காலப்பகுதியில், பிரதம மந்திரி லீ சியன் லூங்கின் தனிப்பட்ட செயலாளராக இருந்தார். 2009-2011 காலப்பகுதியில் எரிசக்தி சந்தை ஆணையத்தின் தலைமை செயல் அலுவராகப் பணியாற்றினார். வோங் 2011 பொதுத் தேர்தலில் அரசியலிற்குள் நுழைந்தார். ஐந்து பேர் கொண்ட மக்கள் செயல் கட்சி அணியின் ஒரு பகுதியாக மேற்குக் கரை தொகுதியில் போட்டியிட்டு வெற்றி பெற்றார். வோங் பின்னர் 2015, 2020 பொதுத் தேர்தல்களில் மார்சீலிங்-யூ தொகுதியில் போட்டியிடு, தனது நாடாளுமன்ற இடத்தைத் தக்க வைத்துக் கொண்டார். வோங் 2012-2015 காலப்பகுதியில் கலாச்சாரம், சமூகம், இளையர்துறைகளுக்கான அமைச்சராகவும், 2014-2015 இல் இரண்டாவது தகவல் தொடர்பு மற்றும் தகவல் அமைச்சராகவும், 2015-2020 இல் தேசிய அபிவிருத்தி அமைச்சராகவும், பணியாற்றினார். 2016-2021 காலப்பகுதியில் நிதி அமைச்சராகவும், 2020-2021 இல் கல்வி அமைச்சராகவும் பணியாற்றினார்.  
சிங்கப்பூரில் கோவிட்-19 தொற்றுநோயை நிர்வகிப்பதற்கு சனவரி 2020 இல் அரசாங்கத்தால் அமைக்கப்பட்ட பல-அமைச்சர் குழுவின் இணைத் தலைவராகவும் வோங் இருந்தார். நிதி அமைச்சராக இருந்தபோது, லீயின் அரசாங்கத்தினால் முன்னெடுக்கப்பட்ட சரக்கு மற்றும் சேவை வரியின் அதிகரிப்பை செயல்படுத்தினார். ஏப்ரல் 2022 இல், அவர் ஆளும் மக்கள் செயல் கட்சியின் நான்காம் தலைமுறைக் குழுவின் தலைவராகத் தேர்ந்தெடுக்கப்பட்டு, லீ-யின் வெளிப்படையான வாரிசு வரிசையில் வைக்கப்பட்டார். வோங் 2022 சூன் 13 அன்று கெங் சுவீ கீட் உடன் இணைந்து சிங்கப்பூரின் துணைப் பிரதமராகப் பதவி ஏற்றார். 2022 நவம்பர் 26 அன்று, வோங் புதிதாக உருவாக்கப்பட்ட மக்கள் செயல் கட்சியின் துணைப் பொதுச்செயலாளர் பதவிக்கு நியமிக்கப்பட்டார்.  
வோங் 2021 மற்றும் 2023 க்கு இடையில் சிங்கப்பூர் நாணய ஆணையத்தின் துணைத் தலைவராகப் பணியாற்றினார். பின்னர் 2023 சூலை 8 அன்று அதன் தலைவராக நியமிக்கப்பட்டார். 2024 மே 15 அன்று, சிங்கப்பூரின் பிரதமராக வோங் பதவியேற்றார். இவர் நாட்டின் நான்காவது பிரதமராகவும், 1965 இல் சிங்கப்பூர் விடுதலை அடைந்த பிறகு பிறந்த முதலாவது பிரதமராகவும் ஆனார்.
# பாங்கி மக்களவைத் தொகுதி

**பாங்கி மக்களவைத் தொகுதி** (மலாய்: *Kawasan Persekutuan Bangi*; ஆங்கிலம்: *Bangi Federal Constituency*; சீனம்: 万宜国会议席) என்பது மலேசியா, சிலாங்கூர், உலு லங்காட்மாவட்டத்தில் அமைந்துள்ள ஒரு மக்களவைத் தொகுதி (**P102**) ஆகும்.  
பாங்கி மக்களவைத் தொகுதி 2018-ஆம் ஆண்டில் உருவாக்கப்பட்டது. இந்தத் தொகுதியில் 2018-ஆம் ஆண்டில், அதன் முதலாவது மக்களவைப் பொதுத் தேர்தல் நடைபெற்றது. பின்னர், இறுதியாக 2022-ஆம் ஆண்டில், பொதுத் தேர்தல் நடைபெற்றது.  
அத்துடன் 2018-ஆம் ஆண்டில் இருந்து பாங்கி மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# பாங்கி மக்களவைத் தொகுதி

## பண்டார் பாரு பாங்கி

பண்டார் பாரு பாங்கி, மலேசியத் தலைநகரமான கோலாலம்பூரில் இருந்து 25 கி.மீ., தொலைவில்; காஜாங் நகரத்திற்கும் புத்ராஜெயா நகரத்திற்கும் இடையில் அமைந்துள்ளது.  
முன்பு பண்டார் பாரு பாங்கியில், மலேசியாவிலேயே மிகப் பெரிய ரப்பர் தோட்டங்களில் ஒன்றான பிராங் பெசார் ரப்பர் தோட்டம் இருந்தது. பண்டார் பாரு பாங்கி உருவாக்கத்தின் போது அந்தத் தோட்டமும்; பண்டார் பாரு பாங்கி மேம்பாட்டுத் திட்டங்களுக்காகக் கொள்முதல் செய்யப்பட்டது. மேலும் தெற்கே அமைந்துள்ள சிறிய நகரமான பாங்கியின் பெயரால் இந்த நகரத்திற்கும் பண்டார் பாரு பாங்கி என பெயரிடப்பட்டது.
# பாங்கி மக்களவைத் தொகுதி

## பண்டார் பாரு பாங்கி

### பாங்கி அமைவிடம்

| சாலை/நகரம் | <>குறியீடு | <>கி.மீ |  |
| --- | --- | --- | --- |
| பண்டார் பாரு பாங்கி | <> | 10.6 |  |
| செமினி | <> | 10.3 |  |
| டெங்கில் | <> | 17.5 |  |
| புத்ராஜெயா | <> | 22.8 |  |
| காஜாங்-சிரம்பான் நெடுஞ்சாலை | <> | 10.4 | } |
# பாங்கி மக்களவைத் தொகுதி

## பாங்கி மக்களவைத் தொகுதி

| பாங்கி மக்களவைத் தொகுதியின் உறுப்பினர்கள்
(2018 - 2023) |  |  |  |
| --- | --- | --- | --- |
| 14-ஆவது மக்களவை | **P102** | 2018–2022 | ஓங் கியான் மிங்
(Ong Kian Ming) |
| 15-ஆவது மக்களவை | 2022–தற்போது | சயரெட்சன் ஜோகான்
(Syahredzan Johan) | } |
# பாங்கி மக்களவைத் தொகுதி

## பாங்கி மக்களவை தேர்தல் முடிவுகள்

| பொது | வாக்குகள் | % | ∆% |
| --- | --- | --- | --- |
| பதிவு பெற்ற வாக்காளர்கள்
(*Registered Electors*) | **303,430** | - | - |
| வாக்களித்தவர்கள்
(*Turnout*) | **246,795** | **81.34%** | 6.99 |
| செல்லுபடி வாக்குகள்
(*Total Valid Votes*) | **244,291** | **100.00%** | - |
| கிடைக்காத அஞ்சல் வாக்குகள்
(*Unreturned Ballots*) | **574** | - | - |
| செல்லாத வாக்குகள்
(*Total Rejected Ballots*) | **1931** | - | - |
| பெரும்பான்மை
(*Majority*) | **69,701** | **28.53%** | 15.46 |
| வெற்றி பெற்ற கட்சி: | **பாக்காத்தான்** |  |  |
| <small>சான்றுகள்: மலேசிய தேர்தல் ஆணையம்</small> | } |  |  |
# பாங்கி மக்களவைத் தொகுதி

## பாங்கி மக்களவை வேட்பாளர் விவரங்கள்

**மலேசியப் பொதுத் தேர்தல் 2022 (பாங்கி தொகுதி)**  
| சின்னம் | வேட்பாளர் | கட்சி | வாக்குப்பதிவு | % | ∆% |
| --- | --- | --- | --- | --- | --- |
| **சயரெட்சன் ஜோகான்**
(Syahredzan Johan) | **பாக்காத்தான்** (PH) | 141,568 | 57.95% | -7.65 |  |
| முகமது நசுருல் அக்கீம் நசீர்
(Muhammad Nazrul Hakim Md. Nazir) | பெரிக்காத்தான் (PN) | 71,867 | 29.42% | +29.42 |  |
| கோ கீ லீ
(Hoh Hee Lee) | பாரிசான் (BN) | 25,685 | 10.51% | -2.13 |  |
| அனுவார் சாலே
(Annuar Salleh) | உள்நாட்டு போராளிகள் கட்சி
(GTA) | 3,148 | 1.29% | +1.29 |  |
| சி சி மெங்
(Chee Chee Meng) | மலேசிய மக்கள் கட்சி
(Parti Rakyat Malaysia) | 752 | 0.31% | +0.27 |  |
| ஜமால் இசாம் அசிம்
(Jamal Hisham Hashim) | சுயேச்சை | 676 | 0.28% | +0.28 |  |
| முகமது பௌசி அசிம்
(Muhammad Fauzi Hasim) | சுயேச்சை | 401 | 0.16% | +0.16 |  |
| சுதன் மூக்கையா
(Suthan Mookaiah) | சுயேச்சை | 194 | 0.08% | +0.08 | } |
# கே. எஸ். இராஜண்ணா

**கே.எஸ்.ராஜண்ணா** (*KS Rajanna*) இந்தியாவின் பெங்களூருவைச் சேர்ந்த ஒரு இந்திய சமூக சேவகர் ஆவார். 11 வயதிலிருந்தே இளம்பிள்ளை வாதத்தால் கை, கால்களைப் பயன்படுத்த முடியாத நிலையில் இருந்தார். 2002 இணை ஒலிம்பிக்கில் ராஜண்ணா வட்டு எறிதலில் இந்தியாவுக்கு தங்கமும், நீச்சலில் வெள்ளியும் வென்றார். ஒரு தொழிலதிபரானைவர் தனது நிறுவனத்தில் 350 க்கும் மேற்பட்டவர்களை பணியமர்த்தியுள்ளார். அவர்களில் பலர் மாற்றுத் திறனாளிகள். இவர் பொறியியலில் ஒரு சான்றிதழைப் பெற்றுள்ளார். 2024 இல் இந்தியக் குடியரசுத் தலைவர் திரௌபதி முர்மு அவர்களிடமிருந்து பத்மசிறீ விருதை பெற்றார்.
# பீனாலேட்டுகள்

**பீனாலேட்டுகள்** (*Phenolates*) என்பவை பீனாலேட்டு அயனியைக் கொண்டிருக்கும் பீனால்களின் எதிர்மின் அயனிகள், உப்புகள் மற்றும் எசுத்தர்கள் ஆகியவற்றைக் குறிக்கும். இவற்றை பீனாக்சைடுகள் என்ற பெயராலும் அழைக்கலாம். பீனால்கள் வலிமையான காரத்துடன் வினைபுரிந்து பீனாலேட்டுகள் உருவாகின்றன.
# பீனாலேட்டுகள்

## பண்புகள்

சோடியம் பீனாலேட்டு போன்ற கார உலோக பீனாலேட்டுகள் நீரிய கரைசலில் நீராற்பகுப்படைந்து காரக் கரைசல்களை உருவாக்குகின்றன. காரகாடித்தன்மைச் சுட்டெண் (pH) 10 ஆக இருக்கும் கரைசல்களில் பீனால் மற்றும் பீனாலேட்டு விகிதம் தோராயமாக 1:1 என்ற விகிதத்தில் இருக்கும்.
பீனாக்சைடு அயனி அதாவது பீனாலேட்டு என்பது கார்பன் எதிர்மின் அயனிகள் அல்லது மூவிணைய அமீன்களுடன் ஒப்பிடக்கூடிய ஒரு வலுவான அணுக்கருகவரியாகும். பொதுவாக, பீனாக்சைடு அயனிகளின் ஆக்சிசன் தாக்குதல் இயக்க ரீதியாக சாதகமானதாகும். அதேசமயத்தில் கார்பன்-தாக்குதல் வெப்ப இயக்கவியல் ரீதியாக விரும்பப்படுகிறது. ஒருவேளை வினை வீதம் பரவல் கட்டுப்பாட்டை அடைந்தால், கலப்பு ஆக்சிசன்/கார்பன் தாக்குதலும் தேர்ந்தெடுக்கும் திறன் இழப்பும் பொதுவாகக் காணப்படுகிறது.
# பீனாலேட்டுகள்

## பயன்

சோடியம் பீனாலேட்டை ஆல்க்கைல் ஆலைடுடன் சேர்த்து சூடுபடுத்தினால் ஆல்க்கைல் அரைல் ஈதர்களை தயாரிக்க இயலும். இவ்வினை வில்லியாம்சன் ஈதர் தொகுப்பு வினை என்று அழைக்கப்படுகிறது:
:C<sub>6</sub>H<sub>5</sub>ONa + CH<sub>3</sub>I → C<sub>6</sub>H<sub>5</sub>OCH<sub>3</sub> + NaI
:C<sub>6</sub>H<sub>5</sub>ONa + (CH<sub>3</sub>O)<sub>2</sub>SO<sub>2</sub> → C<sub>6</sub>H<sub>5</sub>OCH<sub>3</sub> + (CH<sub>3</sub>O)SO<sub>3</sub>Na
# பீனாலேட்டுகள்

## சாலிசிலிக் அமிலம் தயாரிப்பு

கார்பன் டை ஆக்சைடு வாயுவுடன் சோடியம் பீனாலேட்டைச் சேர்த்து வினைபுரியச் செய்தால் கோல்பு-சிமிட்டு வினை நிகழ்ந்து சாலிசிலிக் அமிலம் உற்பத்தி செய்யப்படுகிறது.
:
# நாகுனூர் கோட்டை

**நாகுனூர் கோட்டை** (*Nagunur Fort*) காக்கதிய வம்சத்தால் கட்டப்பட்ட ஒரு கோட்டையாகும். இது கரீம்நகரில் இருந்து வடக்கே சுமார் 8 கி. மீ தொலைவில் உள்ளது. இந்தக் கோட்டை காக்கத்தியர்களின் ஏகாதிபத்திய சக்திகளுக்கு சான்றாகும். இது வளர்ந்து வந்து கொண்டிருந்த காக்கத்திய வம்சத்தின் மிக முக்கியமான கோட்டைகளில் ஒன்றாகும். இக்கோட்டடை மேற்கு சாளுக்கிய மற்றும் காக்கத்திய பாணி கோயில்களின் இடிபாடுகளைக் கொண்டுள்ளது. ஒரு காலத்தில் இங்கு இருந்த 400 கோயில்களைக் குறிக்கும் வகையில் இந்த நகரத்திற்கு நாகுனூர் என்று பெயரிடப்பட்டுள்ளது, எனவே உள்ளூர் மக்கள் இதை நாலுகுவொனலு என்று அழைத்தனர், பல நூற்றாண்டுகளில் இது நாகுனூர் ஆனது.  
இங்குள்ள சிவன் கோவிலைச் சுற்றியுள்ள தூண்கள் மற்றும் காட்சியகங்கள் பார்க்க வேண்டிய இடமாகும். வளாகத்தில் உள்ள மிக முக்கியமான கோயில் மூன்று கோபுரங்களைக் கொண்ட சிவன் கோயில் ஆகும். கோயிலின் பிரதான நுழைவாயில் வடக்குப் பகுதியில் உள்ளது, மேலும் மூன்று கோபுரங்களும் மற்ற மூன்று திசைகளை எதிர்கொள்கின்றன.  
இந்தக் கோயில் நாகுனூர் கோட்டையின் எல்லைக்குள் அமைந்துள்ளது. இந்தக் கோட்டை ஒரு காலத்தில் காக்கத்தியர்களின் அதிகார மையமாக இருந்தது. ஒரு காலத்தில் பரபரப்பான நகரத்தின் சத்தங்களை எதிரொலிக்கும் அதன் உட்புறங்கள் இன்று இடிபாடுகள் மற்றும் குப்பைகளின் அமைதியான வேதனையை உச்சரிக்கின்றன. சீரழிந்த மாநகரத்தில் உள்ள பல கோயில்கள் கரீம்நகரில் இருந்து ராயப்பட்டினம் வரை தெலுங்கானா மாநில நெடுஞ்சாலையில் சிதறிக்கிடக்கின்றன. நிர்வாகத் தாமதத்தின் கீழ் புதைக்கப்பட்ட கோயில்கள், ஒரு காலத்தில் பெரும் செயல்பாட்டின் ஆதாரமாக இருந்தன, இன்று குணப்படுத்தும் தொடுதலுக்காக காத்திருக்கும் ஊமையாக பார்வையாளர்களாக மாறிவிட்டன.
# பூச்சோங் மக்களவைத் தொகுதி

**பூச்சோங் மக்களவைத் தொகுதி** (மலாய்: *Kawasan Persekutuan Puchong*; ஆங்கிலம்: *Puchong Federal Constituency*; சீனம்: 万宜国会议席) என்பது மலேசியா, சிலாங்கூர், உலு லங்காட் மாவட்டம், பெட்டாலிங் மாவட்டம் ஆகிய இரு மாவட்டங்களில் அமைந்துள்ள ஒரு மக்களவைத் தொகுதி (**P103**) ஆகும்.  
பூச்சோங் மக்களவைத் தொகுதி 2018-ஆம் ஆண்டில் உருவாக்கப்பட்டது. இந்தத் தொகுதியில் 2018-ஆம் ஆண்டில், அதன் முதலாவது மக்களவைப் பொதுத் தேர்தல் நடைபெற்றது. பின்னர், இறுதியாக 2022-ஆம் ஆண்டில், பொதுத் தேர்தல் நடைபெற்றது.  
அத்துடன் 1984-ஆம் ஆண்டில் இருந்து பூச்சோங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# பூச்சோங் மக்களவைத் தொகுதி

## பூச்சோங்

பூச்சோங் நகரம் சிலாங்கூர், பெட்டாலிங் மாவட்டத்தில் அமைந்து உள்ள ஒரு முக்கியமான நகரம். பூச்சோங் நகரத்தின் வடக்கில் சுபாங் ஜெயா; தெற்கில் சிப்பாங் மற்றும் புத்ராஜெயா; கிழக்கில் செர்டாங்; மேற்கில் புத்ரா அயிட்ஸ் ஆகிய இடங்கள் எல்லைகளாக உள்ளன. பூச்சோங் நான்கு உள்ளூர் அதிகாரங்களின் அதிகார வரம்பிற்குள் உட்பட்டு உள்ளது:  
- கோலாலம்பூர் மாநகராட்சி
- சுபாங் ஜெயா மாநகராட்சி
- சிப்பாங் நகராட்சி
- கோலா லங்காட் நகராட்சி
# பூச்சோங் மக்களவைத் தொகுதி

## பெட்டாலிங் மாவட்டம்

பெட்டாலிங் மாவட்டம் 4 முக்கிம்களாகப் பிரிக்கப்பட்டுள்ளது. இருப்பினும், இந்த வரையறை வரலாற்று நிர்வாக நோக்கங்களுக்காக மட்டுமே பயன்படுத்தப் படுகிறது.
# பூச்சோங் மக்களவைத் தொகுதி

## பூச்சோங் மக்களவைத் தொகுதி

| பூச்சோங் தொகுதியின் மக்களவை உறுப்பினர்கள்
(1986 - 2023) |  |  |  |
| --- | --- | --- | --- |
| 7-ஆவது மக்களவை | **P091** | 1986–1990 | **வி. டேவிட்**
(V. David) |
| 8-ஆவது மக்களவை | 1990–1995 |  |  |
| 11-ஆவது மக்களவை | **P103** | 2004–2008 | லாவ் யெங் பெங்
(Lau Yeng Peng) |
| 12-ஆவது மக்களவை | 2008–2013 | **கோவிந்த் சிங் தியோ**
(Gobind Singh Deo) |  |
| 13-ஆவது மக்களவை | 2013–2018 |  |  |
| 14-ஆவது மக்களவை | 2018–2022 |  |  |
| 15-ஆவது மக்களவை | 2022–தற்போது | இயோ பி இன்
(Yeo Bee Yin) | } |
# பூச்சோங் மக்களவைத் தொகுதி

## பூச்சோங் மக்களவை தேர்தல் முடிவுகள்

| பொது | வாக்குகள் | % | ∆% |
| --- | --- | --- | --- |
| பதிவு பெற்ற வாக்காளர்கள்
(*Registered Electors*) | ** 152,861** | - | - |
| வாக்களித்தவர்கள்
(*Turnout*) | **122,437** | **79.12%** | 8.35 |
| செல்லுபடி வாக்குகள்
(*Total Valid Votes*) | **120,949** | **100.00%** | - |
| கிடைக்காத அஞ்சல் வாக்குகள்
(*Unreturned Ballots*) | **266** | - | - |
| செல்லாத வாக்குகள்
(*Total Rejected Ballots*) | **1,222** | - | - |
| பெரும்பான்மை
(*Majority*) | **57,957** | **47.92%** | 9.14 |
| வெற்றி பெற்ற கட்சி: | **பாக்காத்தான்** |  |  |
| <small>சான்றுகள்: **மலேசிய தேர்தல் ஆணையம்**</small> | } |  |  |
# பூச்சோங் மக்களவைத் தொகுதி

## பூச்சோங் மக்களவை வேட்பாளர் விவரங்கள்

**மலேசியப் பொதுத் தேர்தல் 2022 (பூச்சோங் தொகுதி)**  
| சின்னம் | வேட்பாளர் | கட்சி | வாக்குப்பதிவு | % | ∆% |
| --- | --- | --- | --- | --- | --- |
| **இயோ பி இன் **
(Yeo Bee Yin) | **பாக்காத்தான்** (PH) | 79,425 | 65.67% | -6.72 |  |
| சையது இப்ராகிம் காதர்
(Syed Ibrahim Kader) | பாரிசான் (BN) | 21,468 | 17.75% | +2.42 |  |
| ஜிம்மி செவ் ஜி கேங்
(Jimmy Chew Jyh Gang) | பெரிக்காத்தான் (PN) | 18,263 | 15.10% | +15.10 |  |
| குவான் சி கெங்
(Kuan Chee Heng) | சுயேச்சை | 1,793 | 1.48% | +1.48 | } |
# வழித்தடம் 1 (கோயம்புத்தூர் மெட்ரோ)

**சிவப்பு வழித்தடம்** அல்லது **வழித்தடம் 1** கோயம்புத்தூர் மெட்ரோவின் முதல் கட்டம் திட்டத்தில் இரண்டு முன்மொழியப்பட்ட பாதைகளில் ஒன்றாகும், இரண்டாவது பச்சை வழித்தடம் (வழித்தடம் 4). இந்த வழித்தடம் உக்கடம் பேருந்து முனையத்திலிருந்து நீலம்பூர் வரை நீண்டுள்ளது. இந்த வழித்தடம் 18 நிலையங்களைக் கொண்டுள்ளது, இதில் கோயம்புத்தூர் வானூர்தி நிலையம் கிளை வழித்தடம் கொண்டுள்ளது.
# வழித்தடம் 1 (கோயம்புத்தூர் மெட்ரோ)

## நிலையங்கள்

கோயம்புத்தூர் மெட்ரோவின் முதல் கட்டத்தில் வழித்தடம்-1 இல் முன்மொழியப்பட்ட நிலையங்கள்:  
| <span>**சிவப்பு வழித்தடம்**</span> |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1 | Ukkadam Bus Terminus | உக்கடம் பேருந்து முனையம் | &nbsp;மஞ்சள் வழித்தடம், &nbsp;நீல வழித்தடம் | உக்கடம் பேருந்து முனையம் | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 2 | Townhall | நகர் மண்டபம் | இல்லை | மாநகராட்சி மத்திய அலுவலகம், ஒப்பணக்கார வீதி | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 3 | Coimbatore Junction | கோயம்புத்தூர் சந்திப்பு | &nbsp;பச்சை வழித்தடம், &nbsp;கோயம்புத்தூர் சந்திப்பு தொடருந்து நிலையம் | கோயம்புத்தூர் அரசு மருத்துவமனை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 4 | Collectorate | மாவட்ட ஆட்சியர் அலுவலகம் | இல்லை | கோயம்புத்தூர் மாவட்ட ஆட்சியர் அலுவலகம் | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 5 | GKNM Hospital | ஜி.கே.என்.எம் மருத்துவமனை | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 6 | Lakshmi Mills | லட்சுமி மில்ஸ் | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 7 | Nava India | நவ இந்தியா | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 8 | Peelamedu Pudur | பீளமேடு புதூர் | &nbsp;பீளமேடு தொடருந்து நிலையம் | பூ. சா. கோ. தொழில்நுட்பக் கல்லூரி, பூ. சா. கோ. மருத்துவமனைகள் | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 9 | Fun Republic Mall | பன் மால் | இல்லை | ஃபன் ரிபப்ளிக் மால் | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 10 | Hope College | ஹோப் காலேஜ் | இல்லை | டைடல் பூங்கா | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 11 | Coimbatore Medical College | கோவை மருத்துவக் கல்லூரி | இல்லை | கோவை மருத்துவக் கல்லூரி | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 12 | SITRA Circle | சித்ரா | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 13 | MGR Nagar | எம்.ஜி.ஆர். நகர் | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 14 | PLS Nagar | பி.எல்.எஸ் நகர் | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 15 | Venkittapuram | வெங்கிட்டாபுரம் | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 16 | Park Plaza | பார்க் பிளாசா | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 17 | Neelambur | நீலம்பூர் | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | Neelambur Depot | Under Proposal |  |
| 18 | Coimbatore International Airport | கோயம்புத்தூர் பன்னாட்டு வானூர்தி நிலையம் | &nbsp;கோயம்புத்தூர் பன்னாட்டு வானூர்தி நிலையம் | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை | } |
# வழித்தடம் 1 (கோயம்புத்தூர் மெட்ரோ)

## மேலும் பார்க்கவும்

- வழித்தடம் 4 (கோயம்புத்தூர் மெட்ரோ)
- கோயம்புத்தூர் மெட்ரோ
- கோயம்புத்தூரில் போக்குவரத்து
- இந்தியாவில் விரைவான போக்குவரத்து அமைப்புகளின் பட்டியல்
- மெட்ரோ அமைப்புகளின் பட்டியல்
# கோயம்புத்தூர் சந்திப்பு மெட்ரோ நிலையம்

**கோயம்புத்தூர் சந்திப்பு மெட்ரோ** நிலையம், இந்தியாவின் கோயம்புத்தூரில் திட்டமிடப்பட்ட உயரமான மெட்ரோ நிலையமாகும். இது கோயம்புத்தூர் மெட்ரோவின் சிவப்பு வழித்தடம், மஞ்சள் வழித்தடம், நீல வழித்தடம் மற்றும் பச்சை வழித்தடம் வழித்தடங்களுக்கு சேவை செய்யும்.
# கோயம்புத்தூர் சந்திப்பு மெட்ரோ நிலையம்

## நிலையம்

இது கோயம்புத்தூர் சந்திப்பு வளாகத்திற்குள் இரண்டு மாடி உயர்த்தப்பட்ட மெட்ரோ மையமாக திட்டமிடப்பட்டுள்ளது.
# ஆனையிறவு சமர், 1991

**முதல் ஆனையிறவு சமர்** (*First Battle of Elephant Pass*, குறியீட்டுப் பெயர்: **ஆகாய கடல் வெளிச்சமர்**) என்பது வன்னி எனப்படும் வடக்குப் பெருநிலப்பரப்பை யாழ்ப்பாணக் குடாநாட்டுடன் இணைக்கும், கேந்திர முக்கியத்துவம் வாய்ந்த இடத்தில் அமைந்துள்ள ஆனையிறவு தளத்தினை இலங்கை இராணுவத்திடமிருந்து கைப்பற்ற தமிழீழ விடுதலைப் புலிகள் நடத்திய ஒரு சமாராகும். இந்த சமரானது 1991 ஆம் ஆண்டு சூலை மாதம் துவங்கியது.
# ஆனையிறவு சமர், 1991

## சமர்

1991, யூலை, 10 அன்று, ஆனையிறவில் புலிகள் பாரிய தாக்குதலைத் தொடங்கினர். அதுவரை, விடுதலைப் புலிகளுக்கும், இலங்கை இராணுவத்துக்கும் இடையே நடந்த மோதல்களில் மிகக் கொடூரமானதும், குருதி தோய்ந்த்துமான மோதலாக இந்தச் சமர் இருந்தது. புலிகள் முதலில் தளத்தை சுற்றி வளைத்து வடக்கிலும் தெற்கிலும் உள்ள வழித்தடங்களைத் தடை செய்திருந்தனர். அதனால் எந்த துணைப்படைகளும் உள்ளே வர முடியவில்லை. மேலும், யூலை மாதத் தொடக்கத்தில், விடுதலைப் புலிகள் விமான எதிர்ப்பு பீரங்கிகளை தளத்திற்கு அருகில் கொண்டு சென்றதால், உலங்கு வானூர்திளும் பொருட்களை தளத்திற்கு கொண்டு வர முடியவில்லை. இவ்வாறு தளத்தில் நிலைகொண்டிருந்த இலங்கை சிங்கப் படையணியின் 6வது படைப்பிரிவின் 800 துருப்புக்கள் மாட்டிக் கொண்டாலும், மேஜர் சனத் கருணாரத்ன தலைமையில் அவர்கள் போரிட்டனர். தாக்குதல் தெற்கிலிருந்து வந்தது. முதல் நாளில், இலங்கைப் படைகள் வைத்திருந்த ஒரு சில பதுங்கு குழிகளை புலிகள் கைப்பற்றினர். இந்தத் தாக்குதலின் போது, விடுதலைப் புலிகள் இரும்புத் தகட்டால் மூடப்பட்ட மண் அள்ளும் வாகனங்களையும், உழுவைகளையும் (டிராக்டர்) பயன்படுத்தினர். அவர்கள் இலங்கைப் படைகளின் நிலைகள் மீது நூற்றுக்கணக்கான மோட்டார் குண்டுகளை வீசினர். அடுத்த நாள் தளத்தின் இரண்டாவது கட்டளைத் தளபதி ஒரு மோட்டார் குண்டுத் தாக்குதலில் கொல்லப்பட்டார்.  
கடும் துப்பாக்கிச் சூடு காரணமாக உலங்குவானூர்திகள் தளத்தில் தரையிறங்க முடியவில்லை. இறுதியில், தளத்தின் தெற்குப் பகுதியில் உள்ள ஓய்வு இல்ல முகாம் புலிகளின் கைகளில் விழுந்தது. பலத்த இழப்புகளை தாங்கிக்கொண்டு, இலங்கைப் படையினர் பின்தங்கிய நிலைகளுக்கு நகர்ந்தனர். அந்தி சாயும் போது விடுதலைப் புலிகளின் நூற்றுக்கணக்கான போராளிகள் பல தாக்குதல்களை நடத்தி இராணுவத்தின் அரண்களைச் சுற்றி வளைத்தனர். இதுவரை அறியப்படாத ஒரு இடிப்புந்தை (புல்டோசர்) ஒரு பெரிய கவச வாகனத்தைப் போல கவசத் தகடுகளால் மூடப்பட்டிருப்பதைக் கண்டு தற்காப்புப் படையினர் அதிர்ச்சியடைந்தனர். அதன் மேல் ஒரு இயந்திர துப்பாக்கி பொருத்தப்பட்டிருந்தது மேலும் அதன் உள்ளே பெருமளவிலான ஆயுதங்களும், வெடிமருந்துகளும் இருந்தன.
# ஆனையிறவு சமர், 1991

## பாலவேகாயா நடவடிக்கை

துணைப்படைகளை அனுப்புவதற்கு முன்பு நான்கு நாட்கள் கடுமையான சண்டை தொடர்ந்தது. பாதுகாவலர்களின் உதவிக்கு 10,000 துருப்புக்கள் கொண்ட படை அனுப்பப்பட்டது. தளத்திற்கு கிழக்கே 12 கிலோமீட்டர் தொலைவில் உள்ள வெற்றிலைக்கேணியில் ஒரு போர்க்கப்பல் தரையிறங்கியது. இருப்பினும், புலிகளிடமிருந்து அதிக எதிர்ப்பை எதிர்கொண்டது. மேலும் ஆனையிறவு தளத்தை அடைய நிவாரணப் படைக்கு 18 நாட்கள் ஆனது.  
துருப்புக்கள் இறுதியாக ஆகத்து 3 மாலை ஆனையிறவு தளத்தை அடைந்தன. விடுதலைப் புலிகள் ஆகத்து 9 பின்வாங்கத் தொடங்கினர். அதுவரை தாக்குதலில் ஈடுபட்டு வந்தனர். இச்சமரில் 950 போராளிகள் கொல்லப்பட்டதாக இலங்கை ராணுவம் தெரிவித்தது. மேலும் தங்கள் தரப்பில் 156 பேர் கொல்லப்பட்டனர் என்றும் 748 பேர் காயமடைந்தனர் என்று இராணுவம் தெரிவித்தது. ஆனால் இராணுவத்தினரில் 400க்கும் மேற்பட்டோர் இறந்ததாக புலிகள் கூறினர். பிற்காலத்திய மதிப்பீடுகளில் இருபுறமும் இறந்தவர்களின் எண்ணிக்கை சுமார் 2,000 என்று தெரியவந்தது. சனாதிபதி இந்தச் சமரை "அனைத்து போர்களின் தாய்" என்று அழைத்தார். எனினும், ஆண்டுகள் கழித்து தளம் மீண்டும் தாக்கப்பட்டது, அந்த நேரத்தில் புலிகள் அதைக் கைப்பற்றினர்.2009 மே மாதம் முடிவடைந்த இலங்கை இராணுவத்தின் "வடக்கு தாக்குதலில்" (மூன்றாவது ஆனையிறவுப் போரில்) இலங்கை இராணுவம் தளத்தைத் திரும்பப் பெறுவதற்கு மேலும் ஆண்டுகள் ஆனது.
# ஆர்க்டோயிடே

**ஆர்க்டோயிடே** (*Arctoidea*) என்பது பெரும்பாலும் ஊனுண்ணி பாலூட்டிகளின் ஓர் உயிரிக்கிளை ஆகும். இதில் அழிந்துபோன *கெமிசையோனிடே* (நாய்-கரடிகள்) மற்றும் தற்போதுள்ள முசுடிலோய்டியா (வீசல்கள், ராக்கூன்கள், இசுகங்குகள், சிவப்பு பாண்டாக்கள்) ஆகியவை அடங்கும். *சிஎம்ஏஎச்* மரபணு இன்னும் அப்படியே இருப்பதால், இந்தக் குழுவின் மிகப் பழமையான குழு கரடிகள் ஆகும். மசுடெலிடாவின் பொதுவான மூதாதையர்களில் (மசுடெலாய்டுகள் மற்றும் பின்னிபெட்சு) இந்த மரபணு செயல்படாததாகிவிட்டது. ஆர்க்டாய்டுகள் நாய்கள் (கேனிட்கள்) மற்றும் அழிந்துபோன கரடி நாய்கள் (ஆம்பிசியோனிடே) ஆகியவற்றுடன் நாய்க்குழுவினைச் சார்ந்தவை ஆகும்.ஆரம்பக்கால நாய் குழுவினைச் சேர்ந்தவை மேலோட்டமாக மார்டென்சைப் போலவே இருந்தன. இவை மரங்களில் வசிக்கும் முசுட்லிட்கள் ஆகும். பெலிபார்ம்களுடன் சேர்ந்து, நாய்க்குடும்பத்தின் ஊனுண்ணி வரிசையை உருவாக்குகின்றன. சில நேரங்களில் ஆர்க்டோய்டியாவை நாய்க்குழுவிலிருந்து ஒரு தனி துணை வரிசையாகவும், பெலிபோர்மியாவுக்கு ஒரு சகோதர வகைப்பாட்டுக் குழுவாகும் கருதலாம்.
# ஆர்க்டோயிடே

## வகைப்பாட்டியல்

ஆர்க்டோயிடே பிளவர் (1869) என்பவரால் பெயரிடப்பட்டது. இது ஹன்ட் (2001), ஹன்ட் (2002) மற்றும் ஹன்ட் (2002) ஆகியோரால் தரவரிசைப்படுத்தப்படாத உயிரிக் கிளை ஆர்க்டோயிடியா என மீண்டும் தரவரிசைப்படுத்தப்பட்டது. இது கோரெட்சுகி (2001), ஜாய் மற்றும் பலர் (2003) மற்றும் லேப்ஸ் ஹோச்ஸ்டீன் (2007) ஆகியோரால் ஆர்க்டோயிடே என்ற மீப்பெரும் வரிசையாக மீண்டும் தரவரிசைப்படுத்தப்பட்டது. இதனை ஊனுண்ணி<nowiki/>வரிசையில் பிளவர் (1883), பார்ன்சு (1987), பார்ன்சு (1988), கரோல் (1988), பார்ன்சு (1989), பார்ன்சு (1992), ஹன்ட் (2001), ஹன்ட் (2002) மற்றும் ஹன்ட் (2002) ஆகியோராலும் கனிபார்மியா என டெட்போர்ட் (1976), பிரையன்ட் (1991), வாங் மற்றும் டெட்போர்ட் (1992), டெட்போர்ட் மற்றும் பலர் (1994), கோரெட்சுகி (2001), ஜாய் மற்றும் பலர் (2003), வாங் மற்றும் பலர் (2005), ஓவன் (2006), பெயிஞி மற்றும் பலர். (2006) மற்றும் லேப்ஸ் ஹோச்ஸ்டீன் (2007) ஆகியோரால் வகைப்படுத்தப்பட்டது.
# ஆர்க்டோயிடே

## வகைப்பாட்டியல்

### இன்வரலாறு

இதன் கிளைவரைபடம் ஆறு மரபணுக்களின் மூலக்கூறு இனவரலாற்றினை அடிப்படையாகக் கொண்டது. பல மரபணுக்களின் பகுப்பாய்வினைத் தொடர்ந்து இனவரலாறு புதுப்பிக்கப்பட்டது.
# நையோபியம்(IV) குளோரைடு

**நையோபியம்(IV) குளோரைடு** (*Niobium(IV) chloride*) என்பது NbCl<sub>4</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நையோபியம் டெட்ராகுளோரைடு என்ற பெயராலும் அழைக்கப்படுகிறது. நையோபியமும் குளோரினும் சேர்ந்து இந்த சேர்மம் உருவாகிறது. அடர் ஊதா நிறப் படிகங்களாக காணப்படும் இது காற்று மற்றும் ஈரப்பதத்திற்கு அதிக உணர்திறன் கொண்டதாகும். மேலும் சூடாக்கப்படும் போது நையோபியம்(III) குளோரைடு மற்றும் நையோபியம்(V) குளோரைடு ஆகியவற்றின் விகிதாசார கலவையாக மாறுகிறது.
# நையோபியம்(IV) குளோரைடு

## கட்டமைப்பு

திண்ம நிலையில், நையோபியம்(IV) குளோரைடு 302.9 மற்றும் 379.4 பைக்கோமீட்டர் நீளம் கொண்ட ஒன்று விட்டு ஒன்றான Nb-Nb பிணைப்புகளுடன் விளிம்பு-பகிர்வு எண்முக சங்கிலிகளாக உள்ளது. குறுகிய நீளம் கொண்டவை Nb-Nb பிணைப்புகளுடன் ஒத்திருக்கும். இதன் விளைவாக சேர்மத்திற்கு காந்தத்தன்மை ஏற்படுகிறது. இதன் அமைப்பு தங்குதன்(IV) குளோரைடு கட்டமைப்பை ஒத்திருக்கிறது.  
டெட்ராகுளோரோபிஸசு(டெட்ரா ஐதரோபியூரான்) நையோபியம் போன்ற NbCl<sub>4</sub>L<sub>2</sub> என்ற வாய்பாட்டுடன் கூடிய மற்ற ஒருங்கிணைப்பு சேர்மங்கள், ஒருமங்களை மட்டுமே உருவாக்குகின்றன. இதன் விளைவாக dxy சுற்றுப்பாதையில் ஓர் இணைக்கப்படாத எலக்ட்ரான் உருவாகி சேர்மத்தை பாரா காந்தமாக்குகிறது.  
நையோபியம்(IV) குளோரைடு விரைவாக ஆக்சிசனேற்றப்பட்டு காற்றில் நீராற்பகுப்படைந்து நையோபியம்(V) குளோரைடு சேர்மம் உருவாக்குகிறது.
# நையோபியம்(IV) குளோரைடு

## தயாரிப்பு

பொதுவாக தனிம நையோபியத்தையும் நையோபியம்(V) குளோரைடு படிகங்களையும் வெப்பநிலை சாய்வில் பல நாட்களுக்கு வினைபுரிய அனுமதிப்பதன் மூலம் தயாரிக்கப்படுகிறது, உலோகம் சுமார் 400 °செல்சியசு வெப்பநிலையிலும் உப்பு 250 °செல்சியசு வெப்பநிலையிலும் இருக்க வேண்டும்.  
:4 NbCl<sub>5</sub> + Nb → 5 NbCl<sub>4</sub>  
நையோபியம்(V) குளோரைடை தூளாக்கப்பட்ட அலுமினியத்துடன் சேர்த்து குறைத்தல் வினைக்கு உட்படுத்தியும் நையோபியம்(IV) குளோரைடு தயாரிக்கலாம்.  
:3 NbCl<sub>5</sub> + Al → 3 NbCl<sub>4</sub> + AlCl<sub>3</sub>  
நையோபியம்(IV) புரோமைடு மற்றும் டாண்டலம்(IV) குளோரைடு ஆகியவற்றின் த்யாரிப்பிலும் இதேபோன்ற நுட்பம் பயன்படுத்தப்படுகிறது. நையோபியம்(IV) அயோடைடும் அறியப்படுகிறது. இதை நையோபியம்(V) அயோடைடின் வெப்பச் சிதைவு மூலம் தயாரிக்க முடியும்.  
நையோபியம்(IV) குளோரைடு 400 பாகை செல்சியசு வெப்பநிலையில் விகிதாச்சாரமற்று சிதைகிறது.  
:2 NbCl<sub>4</sub> → NbCl<sub>3</sub> + NbCl<sub>5</sub>
# நையோபியம்(IV) குளோரைடு

## வினைகள்

நையோபியம்(IV) குளோரைடின் விகிதவியலல்லாத தன்மை டெட்ராகுளோரோபிசு(டெட்ரா ஐதரோபியூரான்) நையோபியத்தை உருவாக்கப் பயன்படுகிறது. இச்சேர்மம் ஒருங்கிணைப்பு வேதியியலில் ஒரு பயனுள்ள சேர்மமாகும். முதலில் அசிட்டோ நைட்ரலில் அலுமினியத்துடன் NbCl<sub>5</sub> சேர்த்து வினைபுரியச் செய்து தொடர்ந்து பின் பின்வரும் வினையின் மூலம் டெட்ரா ஐதரோபியூரானை விளைபொருளுடன் சேர்ப்பதன் மூலம் தயாரிக்க முடியும்.  
: 3 NbCl<sub>5</sub> + Al + 3 CH<sub>3</sub>CN → 3 NbCl<sub>4</sub>(NCCH<sub>3</sub>)<sub>3</sub> + AlCl<sub>3</sub>
: 3 NbCl<sub>4</sub>(NCCH<sub>3</sub>)<sub>3</sub> + AlCl<sub>3</sub> + 3 C<sub>4</sub>H<sub>8</sub>O → 3 NbCl<sub>4</sub>(thf)<sub>2</sub> + 9 MeCN + AlCl<sub>3</sub>(thf)
# சித்தார்த் கக்

**சித்தார்த் கக்** (Siddharth Kak) ஒரு இந்திய ஆவணத் திரைப்படத் தயாரிப்பாளரும், தொலைக்காட்சி நிகழ்ச்சித் தயாரிப்பாளரும் மற்றும் தொகுப்பாளரும் ஆவார். 1990களில் தூர்தர்ஷனில் ஒளிபரப்பப்பட்ட சுரபி என்ற கலாச்சார நிகழ்ச்சியின் தயாரிப்பாளர் மற்றும் வழங்குநர் என்று நன்கு அறியப்பட்டவர். அதைத் தொடர்ந்து, போர்டு அறக்கட்டளை உதவியுடன் 'சுரபி அறக்கட்டளை'யை காக் நிறுவினார், மேலும் கலாச்சார கலைப்பொருட்களைப் பாதுகாக்கும் திட்டத்தையும் தொடங்கினார்.
# சித்தார்த் கக்

## ஆரம்ப கால வாழ்க்கை

சித்தார்த், இமாச்சலப் பிரதேசத்தின் சோலன் மாவட்டத்த்தின் சானாவரில் அமைந்துள்ள லாரன்ஸ் பள்ளியில் கல்வி பயின்றார். பின்னர் புது தில்லி செயின்ட் இசுடீபன் கல்லூரியில் பட்டம் பெற்றார்.
# சித்தார்த் கக்

## தொழில்

சித்தார்த் கக் என்டிடிவியின் துணை நிறுவனமான இமேஜினில் பிரபலமான குசராத்தி நாடகக் கலைஞரான அமி திரிவேதியுடன் "இந்தியதனுஷ்" என்ற பயண நிகழ்ச்சியை தொகுத்து வழங்கினார்.
# சித்தார்த் கக்

## சொந்த வாழ்க்கை

இவர் நடிகை கீதா என்பவரை மணந்தார் இவரது மனைவி 2019இல் இறந்தார். இவர்களின் மகள் அந்தரா கக் ஒரு ஆவணப்பட தயாரிப்பாளராக இருக்கிறார்.
# சித்தார்த் கக்

## பணிகள்

- *Looking in, looking out*. Writers Workshop, 1975. .
- *Surabhi Ke Sau Sawaal*. Rupa & Co. 2005. .
# கீதா சித்தார்த்

**கீதா சித்தார்த்** (*Gita Siddharth*) (7 ஆகஸ்ட் 1950 - 14 டிசம்பர் 2019) ஒரு இந்திய நடிகையும் மற்றும் சமூக சேவகரும் ஆவார். இவர் முக்கிய பாலிவுட் மற்றும் *பரிச்சாய்* (1972), *கர்ம் ஹவா* (1973), மற்றும் *கமன்* (1978) போன்ற கலைத் திரைப்படங்களில் நடித்தார்.  
21வது தேசிய திரைப்பட விருதுகள் நிகழ்ச்சியில் எம். எஸ். சத்யுவின் *கர்ம் ஹவா* (1973) திரைப்படத்தில் நடித்ததற்காக இவர் மிகவும் பிரபலமானார். அந்தத் திரைப்படம் தேசிய ஒருமைப்பாட்டிற்கான சிறந்த திரைப்படத்திற்கான விருதை வென்றது. மேலும் கீதாவும் முன்னணி நடிகையாக ஒரு நினைவுப் பரிசைப் பெற்றார்.  
கீதா, இந்திய ஆவணத் திரைப்படத் தயாரிப்பாளரும், தொலைக்காட்சி நிகழ்ச்சித் தயாரிப்பாளரும் மற்றும் தொகுப்பாளருமான சித்தார்த் கக் என்பவரை மணந்தார். சித்தார்த் 1990களில் தூர்தர்ஷனில் ஒளிபரப்பப்பட்ட சுரபி என்ற கலாச்சார நிகழ்ச்சியின் தயாரிப்பாளர் மற்றும் வழங்குநர் என்று நன்கு அறியப்பட்டவர். இவர்களது மகள் அந்தரா கக்கும் ஒரு ஆவணப்பட தயாரிப்பாளர். கீதா அந்த நிகழ்ச்சியின் கலை இயக்குனராகவும் இருந்தார். கீதா 14 டிசம்பர் 2019 அன்று இறந்தார்.
# வழித்தடம் 4 (கோயம்புத்தூர் மெட்ரோ)

**பச்சை வழித்தடம்** அல்லது **வழித்தடம் 4** கோயம்புத்தூர் மெட்ரோவின் முதல் கட்டம் திட்டத்தில் இரண்டு முன்மொழியப்பட்ட பாதைகளில் ஒன்றாகும், இரண்டாவது சிவப்பு வழித்தடம் (வழித்தடம் 1). இந்த வழித்தடம் கோயம்புத்தூர் சந்திப்பில் இருந்து வலியம்பாளையம் பிரிவு வரை நீண்டுள்ளது. இந்த வழித்தடம் 14 நிலையங்களைக் கொண்டுள்ளது.
# வழித்தடம் 4 (கோயம்புத்தூர் மெட்ரோ)

## நிலையங்கள்

கோயம்புத்தூர் மெட்ரோவின் முதல் கட்டத்தில் வழித்தடம்-4 இல் முன்மொழியப்பட்ட நிலையங்கள்:  
| <span>**பச்சை வழித்தடம்**</span> |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1 | Coimbatore Junction | கோயம்புத்தூர் சந்திப்பு | &nbsp;சிவப்பு வழித்தடம், &nbsp;கோயம்புத்தூர் சந்திப்பு தொடருந்து நிலையம் | கோயம்புத்தூர் அரசு மருத்துவமனை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 2 | Ramnagar | ராம்நகர் | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 3 | Gandhipuram Central Bus Terminus | காந்திபுரம் மத்திய பேருந்து முனையம் | &nbsp;காந்திபுரம் மத்திய பேருந்து முனையம், &nbsp;காந்திபுரம் நகர பேருந்து நிலையம் | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 4 | Coimbatore Omni Bus Terminus | கோயம்புத்தூர் ஆம்னி பேருந்து முனையம் | &nbsp;கோயம்புத்தூர் ஆம்னி பேருந்து முனையம் | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 5 | Moor Market | மூர் மார்க்கெட் | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 6 | Ganapathy Pudur | கணபதி புதூர் | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 7 | Athipalayam | அத்திபாளையம் | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 8 | Ramakrishna Mills | ராமகிருஷ்ணா மில்ஸ் | இல்லை | புரோசோன் பல்லங்காடியகம் | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 9 | Vinayagapuram | விநாயகபுரம் | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 10 | Chithra Nagar | சித்ரா நகர் | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 11 | Saravanampatti | சரவணம்பட்டி | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 12 | Viswasapuram | விஸ்வாசபுரம் | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 13 | VGP Nagar | வி.ஜி.பி. நகர் | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை |  |
| 14 | Valiyampalayam Pirivu | வலியம்பாளையம் பிரிவு | இல்லை | இல்லை | உயர்த்தப்பட்டது | முன்மொழியப்பட்ட கட்டம் 1 | இல்லை | இல்லை | } |
# வழித்தடம் 4 (கோயம்புத்தூர் மெட்ரோ)

## மேலும் பார்க்கவும்

- வழித்தடம் 1 (கோயம்புத்தூர் மெட்ரோ)
- கோயம்புத்தூர் மெட்ரோ
- கோயம்புத்தூரில் போக்குவரத்து
- இந்தியாவில் விரைவான போக்குவரத்து அமைப்புகளின் பட்டியல்
- மெட்ரோ அமைப்புகளின் பட்டியல்
# Module:Adjacent stations/Indian Railways
# Module:Adjacent stations/Chennai MRTS

local p = {
["system title"] = "சென்னை எம் ஆர் டி எஸ்",
["system icon"] = "",
["system color"] = "",
["name format"] = "name_format = font-size: 150%; font-family:sans-serif; font-weight:bolder; line-height:100%; color:#000000;",
["header background color"] = "EEEEEE",
["station format"] = {
"%1 தொடருந்து நிலையம்",
},
["lines"] = {
["_default"] = {
["title"] = "வழித்தடம் %1",
["color"] = "FF9900",
},
["1"] = {
["color"] = "FF9900",
[" terminus"] = "சென்னைக் கடற்கரை",
[" terminus"] = "பரங்கிமலை",
},
},
["aliases"] = {
["line 1"] = "1",
},
}  
return p
# கழுகு நடவடிக்கை

**கழுகு நடவடிக்கை** (*Operation Eagle (Sri Lanka)*) என்பது இலங்கை இராணுவத்தால் பிடிக்கப்பட்ட யாழ்ப்பாணத்தின் பழைய டச்சு கோட்டையைத் தமிழீழ விடுதலைப் புலிகள் முற்றுகை இட்ட நிலையில் கோட்டையில் பலத்த காயமுற்ற வீரர்களை மீட்பதற்கான இலங்கை வான்படையால் 3, யூலை, 1990 அன்று மேற்கொள்ளப்பட்ட ஒரு இராணுவ நடவடிக்கையாகும். இந்த வெற்றிகரமான மீட்பு நடவடிக்கை தலைப்புச் செய்திகளில் இடம் பெற்றது. இது தீவில் சிங்களர் வாழும் பகுதி முழுவதும் மிகவும் மகிழ்ச்சியை ஏற்படுத்தியது. மேலும் அவர்களின் மன உறுதியை அதிகரிக்க உதவியது.
# கழுகு நடவடிக்கை

## பருந்துப்பார்வை

விடுதலைப் புலிகள் சமாதான பேச்சுவார்த்தைகளில் இருந்து விலகி, போர் நிறுத்தத்தை மீறிய நிலையில், யாழ்ப்பாணக் குடாநாட்டில் உள்ள பலாலி, யாழ்ப்பாணக் கோட்டை, கிளிநொச்சி, மாங்குளம், கொக்காவில் போன்ற பல இராணுவத் தளங்களும், பிரதேசங்களும் புலிகளால் முற்றுகையிடப்பட்டன. தலைமன்னார் இராணுவப் படைப்பிரிவு முறியடிக்கப்பட்டது. ஆனையிறவு மற்றும் முல்லைத்தீவு உள்ள தளங்கள் தாக்குதலுக்கு உள்ளானாயின, என்றாலும் அவை வீழாமல் தாக்குப்பிடித்தன. இந்த கட்டத்தில் 200 க்கும் மேற்பட்ட இராணுவத்தினரும், காவல்துறையினருடன் இருந்த யாழ்ப்பாணக் கோட்டை முற்றுகையிடப்பட்ட நிலையிலிருந்தது அதிக கவனத்தை ஈர்த்தது.  
லெப்டினன்ட் ஜயந்த பெரேராவின் தலைமையில் இலங்கை சிங்கப் படையணியின் 6வது படைப்பிரிவினர் யாழ்ப்பாணக் காவல் நிலையக் காவலர்களின் ஆதரவுடன் கோட்டையை திறம்படக் காத்த போதிலும், உணவு, வெடிமருந்துகள் போன்றவற்றிற்குப் பற்றாக்குறையாகவே இருந்தது. எட்டு சேவை பணியாளர்கள் மோசமாக்க் காயமடைந்து, வெளியேற்றப்பட்டனர். கடுமையான துப்பாக்கிச் சூடு ஆரணமாக உலங்குவானூர்தி தரையிறங்க முடியாததால் மூலம் முந்தைய வான்வழி மீட்பு முயற்சி தோல்வியடைந்தது. இந்த நிலையில் மற்றொரு மீட்பு முயற்சியை மேற்கொள்ள விமானப்படைக்கு அழுத்தம் கொடுக்கப்பட்டது.
# கழுகு நடவடிக்கை

## ஆயத்தம்

இலங்கை விமானப்படையின் ஏர் மார்ஷல் டெரன்ஸ் குணவர்தன மீட்பு நடவடிக்கையை மேற்கொள்ள உத்தரவிட்டார். வடக்கு பகுதி ஏர் ஆபரேஷன்ஸ் கமாண்டர் விங் கமாண்டர் சுனில் கப்ரால் இந்த பயணத்தின் செயல்பாட்டுக் கட்டளை தளபதியாகப் பொறுப்பேற்றார். அந்த நேரத்தில் விமானப்படையின் பணியாளர் அதிகாரியாக இருந்த மறைந்த மேஜர் ஜெனரல் டென்ஸில் கோபேகடுவா கோக் தைரியமான தரையிறக்கும் பணியை மேற்கொள்வதற்கு முன்வந்தார். இந்த பணியில் அவர் லெப்டினன்ட் அவிந்திரா மிராண்டோவை தனது இணை விமானியாகவும், ரவுலா பெர்னாண்டோ, விமலதர்ம சூரியதாசா ஆகியோரை விமான சுடுகலனை இயக்குபவர்களாகவும் தேர்ந்தெடுத்தார்.  
இந்த நடவடிக்கைக்குக் குறியீடு பெயராக *ஆபரேஷன் ஈகிள்* என இடப்பட்டது. 3, யூலை, 1990 அதிகாலையில் இந்த நடவடிக்கைக்குத் திட்டமிடப்பட்டது.
# கழுகு நடவடிக்கை

## நடவடிக்கை

யூலை 3, எச் ஹவர் 0505 10 நிமிடங்களுக்கு முன்பு வானூர்தி தளத்தில் ஆயத்தமாக இருந்தது மற்றும் ஆபரேஷன் கமாண்டர் மூலம் செல்ல அனுமதி வழங்கப்பட்டது. இருப்பினும் லசந்த மோசமான விளக்கு குறித்துப் புகாரளித்தார். இதனால் நடவடிக்கை சிறிது நேரம் நிறுத்தப்பட்டு மீண்டும் தொடங்கப்பட்டது. பல நிமிடங்கள் கழித்து வைத்யரத்ன லசந்த வானூர்தியை 50 அடிக்குக் கீழே கொண்டு வந்தார், மேலும் கட்டளைத் தளபதியால் விமானப் பாதுகாப்பு இல்லாமல் தரையிறக்க உத்தரவு வழங்கப்பட்டது. லசந்த கோட்டையை நெருங்கினார், மேலும் பீரங்கி வானூர்திகள் சில நொடிகளுக்கு முன்பே தாக்கி, பாதுகாப்பை அளித்தன. கோட்டைக்கு அருகில் வந்தவுடன், வைத்தியரத்ன 90-பாகை திரும்பினார். மேலும் கீழே இறங்கி, ஆக்ரோஷமான துப்பாக்கிச் சூட்டைத் தொடங்க வேண்டாம் என்று தனது சொந்தத் துப்பாக்கிச் சூடிகளுக்கு அறிவுறுத்தி, 8 வடிவத்தில், வட்டமிட்டுக் குறிப்பிட்ட இடத்தில் ஊர்தியை நிலைநிறுத்தினார். ஒரு நிமிடத்திற்குள் மீட்பு உலங்குவானூர்தி தனது பணியை வெற்றிகரமாக முடித்தது. ஊர்தியில் புதிய கட்டளை அதிகாரி, மருத்துவ குழுவினர், பொருட்கள், கனரக ஆயுதங்கள், பலத்த காயமடைந்த எட்டு வீரர்கள், போலீசார் ஆகியோர் ஏற்றப்பட்டனர். இந்த கட்டத்தில் சியா மார்செட்டிக வானூர்திகள் தங்கள் குண்டுவீச்சை ஓட்டத்தை மேற்கொண்டன. இதனால் அதிர்ச்சியடைந்த புலிகள் நிகழ்விடத்திற்கு வந்தனர் அவர்கள் பீரங்கி வானூர்திகளால் சுட்டு வீழ்த்தப்பட்டனர்.  
உலங்குவானூர்தியானது தரையில் ஒரு நிமிடத்தை விடக் குறைவான நேரத்திலிருந்து தன் பணியை முடித்துப் பறந்தது. கோட்டையின் பிரதான வாயிலுக்கு அருகில் பதுங்கு மாடத்தில் இருந்த புலிகள் துப்பாக்கிச் சூடு நடத்தினார். ஆனால் அதையும் மீறி 2000 அடி உயரத்தை அடைந்து, லசந்த முகாமை வந்தடைந்தார்.
# கழுகு நடவடிக்கை

## பின்விளைவுகள்

இந்த பணி முழு வெற்றியடைந்தது. காலையில் இலங்கை முழுவதும் இந்த தைரியமான மீட்பு நடவடிக்கை குறித்த பற்றி அறிக்கபட்டது. ஊடகங்கள் இந்த நடவடிக்கையை ஒரு *துல்லியமாகத் திட்டமிடப்பட்ட மற்றும் அற்புதமாகச் செயல்படுத்தப்பட்ட நடவடிக்கை*. என்று குறிப்பிட்டன. இந்த ஒற்றை நிகழ்வு கோட்டையில் உள்ள துருப்புக்களின் மன உறுதியைக் கூட்டியது.  
இறுதியில் திரிவித பாலயா நடவடிக்கை மூலம் கோட்டை முற்றுகை உடைக்கப்பட்டது. மேலும் உலங்கு வானூர்தியில் மீட்ட நடவடிக்கையானது அதே பெயரில் திரைப்படமாக எடுக்கப்பட்டது.
# மசுடெலோய்டியா

**மசுடெலோய்டியா** (*Musteloidea*) என்பது மண்டை ஓடு மற்றும் பற்களின் பகிரப்பட்ட பண்புகளால் ஒன்றிணைக்கப்பட்ட ஊனுண்ணிப் பாலூட்டிகளின் ஒரு மீப்பெரும் குடும்பமாகும். மசுடெலோடி பாலூட்டிகள் பின்னிபெட்டுகளின் சகோதரக் குழு ஆகும். இது துடுப்புக்காலிகளை உள்ளடக்கிய குழு.  
மசுடெலோய்டியா பின்வரும் குடும்பங்களை உள்ளடக்கியது:  
- அயிலூரிடே, சிவப்பு பாண்டா (மற்றும் அழிந்துபோன இனங்கள்).  
- மெபிடிடே, இசுகங்சு மற்றும் துர்நாற்றம் வீசும் பேட்ஜர்கள்.  
- மசுடெலிடே,புதிய மற்றும் பழைய உலக பேட்ஜர்கள், பெர்ரெட்சு மற்றும் துருவப்பூனைகள், மீன்பிடி கரடிகள், கிரிசன்சு மற்றும் தேன் வளைக்கரடி, மார்டன்ஸ் மற்றும் சேபிள்ஸ், மிங்க்ஸ், ஆற்று மற்றும் கடல் நீர்நாய்கள், குறுவால் மரநாய் மற்றும் எர்மைன்ஸ், டெய்ராக்கள் மற்றும் வால்வரின் உள்ளிட்ட மரநாய் குடும்பம் (மசுடெலியிடே குடும்பம்).  
- புரோசையோனிடே, கோட்டிமுண்டிசு, கின்காஜசு, ஒலிங்கோசு, ஒலிங்குயிட்டோ, வளையவால்கள் மற்றும் கேகோமிசுடில்கள் உள்ளிட்ட ரக்கூன்கள் மற்றும் ராக்கூன் போன்ற புரோசையோனிட்கள்.  
வட அமெரிக்காவில், உர்சிட்கள் (கரடிகள்) மற்றும் மசுடெலாய்டுகள் இயோசீனின் பிந்தைய சாட்ரோனியன் காலத்தில் முதலில் தோன்றின. ஐரோப்பாலிவ்ல் ஒலிகோசீன் ஆரம்பக்காலத்தில் தோன்றின. இதனைத் தொடர்ந்து கிராண்டே கூப்பூர் அழிவு நிகழ்ந்தது.  
பின்வரும் கிளைவரை படம் பிலைனின் மூலக்கூறு பகுப்பாய்வில் ஆறு மரபணுக்களை அடிப்படையாகக் கொண்டது. லா மற்றும் பலரின் (2018) பல மரபணு பகுப்பாய்வைத் தொடர்ந்து மசுடிலாய்டுகள் பகுப்பாய்வு புதுப்பிக்கப்பட்டது.
# நியோடிமியம்(III) ஐதரைடு

**நியோடிமியம்(III) ஐதரைடு** (*Neodymium(III) hydride*) என்பது NdH<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியமும் ஐதரசனும் சேர்ந்து இச்சேர்மம் உருவாகிறது. அதிக வினைத்திறன் கொண்ட இச்சேர்மத்தில் இந்த சேர்மத்தில், நியோடிமியம் அணு +3 என்ற ஆக்சிசனேற்ற நிலையிலும் ஐதரசன் அணு -1 என்ற நிலையிலும் உள்ளன..
# நியோடிமியம்(III) ஐதரைடு

## தயாரிப்பு

நியோடிமியம் தனிமத்தையும் ஐதரசன் வாயுவையும் நேரடியாக வினைபுரியச் செய்து நியோடிமியம்(III) ஐதரைடு சேர்மத்தை தயாரிக்கலாம்:
: 2Nd + 3H<sub>2</sub> → 2NdH<sub>3</sub>
நியோடிமியம்(II) ஐதரைடை ஐதரசனேற்றம் செய்வதன் மூலமாகவும் இதை தயாரிக்கலாம்.
# நியோடிமியம்(III) ஐதரைடு

## பண்புகள்

a=0.385 நானோமீட்டர், c=0.688 நானோமீட்டர் என்ற அணிக்கோவை அளவுருக்களுடன் நியோடிமியம்(III) ஐதரைடு அறுகோணப் படிக அமைப்பில் நீலநிறப் படிகங்களாகக் காணப்படுகிறது.  
நியோடிமியம்(III) ஐதரைடு தண்ணீருடன் வினைபுரிந்து நியோடிமியம் ஐதராக்சைடு மற்றும் ஐதரசன் வாயுவை உருவாக்குகிறது:  
:NdH<sub>3</sub> + 3 H<sub>2</sub>O → Nd(OH)<sub>3</sub> + 3 H<sub>2</sub>
# Module:Adjacent stations/RTS

local p = {
["system title"] = "வி.போ.அ. இணைப்பு",
["system icon"] = "",
["station format"] = {
"%1 வி. போ. அ. நிலையம்",
["உட்லண்ட்ஸ் வடக்கு"] = "உட்லண்ட்ஸ் வடக்கு பெ. வி. போ. நிலையம்", --பெருந்திரள் விரைவுப் போக்குவரத்து→பெ. வி. போ.
},
["lines"] = {
["_default"] = {
["title"] = "ஜொகூர் பாரு–சிங்கப்பூர் இணைப்பு",
["short name"] = "வி. போ. அ.",
["color"] = "87CEFA",
["text color"] = "000000",
[" terminus"] = "புக்கிட் சகார்",
[" terminus"] = "உட்லண்ட்ஸ் வடக்கு",
},
},
}  
return p
# ஆமை ஓடு

ஆமை ஓடு ஆபரணமாக]]
கூடிய அமைச்சரவை]]  
**ஆமை ஓடு** (*Tortoiseshell*) அல்லது **ஆமையோடு** என்பது பெரிய வகை நில ஆமை மற்றும் ஆமைகளின் ஓடுகளிலிருந்து தயாரிக்கப்படும் ஒரு பொருளாகும். முக்கியமாக இவை அழுங்காமை எனும் கடல் ஆமையிலிருந்து தயாரிக்கப்படுகிறது. அழுங்காமை பன்னாட்டு இயற்கைப் பாதுகாப்புச் சங்கச் செம்பட்டியலில் மிக அருகிய இனமாகப் பட்டியலிடப்பட்ட உயிரினமாகும். இது பெரும்பாலும் இந்த வர்த்தகத்திற்காகப் பயன்படுத்தப்படுவதால் எண்ணிக்கை குறைந்து வருவதால் மிக அருகிய இனமாக அறிவிக்கப்பட்டுள்ளது. பெரிய அளவிலான, நேர்த்தியான நிறம் மற்றும் அழுங்காமையின் அசாதாரண வடிவம் ஆகியவை இந்த ஆமையோட்டினைப் பயன்படுத்தக் காரணமாக அமைந்துள்ளது.